་རྣམ་འཇོམས་འཁོར་དང་བཅས༔ གནས་འདིར་
སྤྱན་འདྲེན་གཤེགས་སུ་གསོལ༔ ཧ་ར་ཧ་ར་ས་མ་ཡ་ཛ་ཛཿ བཛྲ་དྷ་ར་ཡ་སྭཱཧཱ། པྲ་ཧ་ར་པྲ་ཧ་ར། བཛྲ་པྲ་བྷཉྫ་ན་ཡ་སྭཱཧཱ། ས་མ་ཡ་ཛ། ཞེས་སྤྱན་དྲངས་ཏེ་ནམ་མཁར་བཞུགས་པ་ལ། བཛྲ་བི་དྷ་ར་ས་པ་རི་ཝ་ར་
ཨརྒྷཾ་སོགས་ཀྱིས་མཆོད། ཧཱུྃ༔ གཞལ་ཡས་པདྨ་ཉི་ཟླའི་སྟེང་༔ རྡོ་རྗེ་རྣམ་འཇོམས༴ བདག་དང་༴ དགྱེས་ཤིང་༴ མ་ཏི་སྠི་ར་བཛྲ། ཤཱུ་ཏི་སྠི་ར་བཛྲ། པྲ་ཏི་སྠི་ར་བཛྲ། མཧཱ་བཛྲ། ཨ་པྲ་ཏི་ཧ་ཏ་བཛྲ་ཨ་མོ་

༄༅། །གྷ་བཛྲ། ཨེ་ེ་ཧི་བཛྲ། ཤྲཱི་གྷྲཾ་བཛྲ་དྷཱ་ར་ཡ་སྭཱཧཱ། ཞེས་བརྗོད་ལ་བཞུགས་གསོལ་བྱ་ཞིང་བསྟིམ། ཧཱུྃ༔ དུས་གསུམ་སངས་རྒྱས་ཐམས་ཅད་ཀྱི༔ དབང་༴ རིགས་ལྔ༴ ཉོན་མོངས་དག༴
ན་མ་ས་མནྟ་བཛྲ་ཎཾ། སརྦ་བཛྲ། མཧཱ༴ ཀ་ཊ༴ ཏ་ཏ༴ ཨ༴ མཎྜ༴ ཨ་ཏི༴ བེ་ག་ར་ཎ་ར་ཎ༔ ཞེས་དབང་བསྐུར་ཞིང་རྒྱས་བཏབ་པས། གཙོ་བོ་ལ་རིགས་ལྔ་དང་། ཁྲོ་བོ་བཞི་ལ་རིགས་བཞིས་དབུ་བརྒྱན་པར་མོས་སོ།། རྩ་
བར༑ བཟླས་པ་སྔགས་ཀྱི་སྐྱོན་རྣམས་སྤངས༔ ཉི་ཟླའི་གའུར་བཅུག་ནས་ཀྱང་༔ ཞེས་སོགས་ནས། སྟེང་ནས་ཟླ་བའི་གུར་ཕུབ་བསམ། ཞེས་པའི་བར་གྱི་སྒོམ་དོན་ནི། བདག་མདུན་གཉིས་མེད་དམ་ཐ་དད་པའི་དམ་ཚིག་སེམས་དཔའ་གཙོ་འཁོར་ལྔ་ཀའི་
ཐུགས་ཀར་ཉི་ཟླའི་གདན་ལ་རང་འདྲའི་ཡེ་ཤེས་སེམས་དཔའ་རེ་རེ། དེའི་ཐུགས་ཁར་ཉི་གདན་ལ་ཏིང་འཛིན་སེམས་དཔའ་ཧཱུྃ་ཡིག་སོ་སོའི་ཁ་དོག་ཅན་ལ་རང་སྔགས་ཀྱིས་བསྐོར་བ་ལ་སྟེང་ནས་ཟླ་བའི་གའུར་བསམ་དེ་ལས་འོད་ཟེར་འཕྲོ་འདུ་གོང་གི་བསྙེན་དུས་
ལྟར་བྱ་ཞིང་སྔགས་བཟླའོ།། དེ་ཡང་ཐོག་མར། སརྦ་ས་ཏྭ་ནི༔ བོ་དྷ་ཡ་བོ་དྷ་ཡ༔ ཞེས་སེམས་བསྐྱེད་ཀྱི་གཟུངས་སྔགས་ལན་གསུམ་བཟླ། དེའི་རྗེས་སུ་བསྲུང་བའི་སྔགས། སརྦ་བིདྱཾ་བཛྲ་བཛྲ་སོགས་གོང་ལྟར་ལན་གསུམ་བརྗོད། བཟླས་
པའི་དངོས་ནི། བསྙེན་དུས་ལྟར། ན་མོ་རཏྣ་ཏྲ་ཡཱ་ཡ༔ སོགས་ཡིན་ཏེ། རྩ་བར། རྡོ་རྗེ་རྣམ་འཇོམས་སྙིང་པོ་ནི༔ ཡིག་འབྲུ་ཉི་ཤུ་རྩ་བཞི་པ༔ གྲངས་ཀྱི་བསྙེན་པ་འབུམ་ཚོ་གཅིག༔ སྒོ་གསུམ་གུས་པས་བཟླས་པར་བྱ༔ ཞེས་གསུངས་པའི་ཕྱིར་དེ་

བཞིན་དུ་ཁྲོ་བོ་བཞིའི་སྙིང་པོ་ཡང་བསྙེན་དུས་བཞིར་ཁྲི་ཚོ་བདུན་བཟླ་དགོས་ཏེ། ཁྲི་ཚོ་བདུན་བདུན་བཟླས་པར་བྱ༔ པདྨ་འདབ་བཞིའི་དཀྱིལ་འཁོར་དུ༔ བསྙེན་པའི་ལས་ལ་བརྩོན་པར་བྱ༔ ཞེས་གསུངས་པའི་ཕྱིར། དེ་ལ་རྟགས་ནི། མེ་ཏོག་འཐུ་དང་
མཆོད་རྟེན་འཛེག༔ ཅེས་པ་ནས། བསྙེན་པ་རྫོགས་པའི་རྟགས་ཡིན་ནོ༔ ཞེས་པའི་བར་ལྟར་རོ།། ཐུན་མཚམས་སུ་མཆོད་པ་འབུལ་བ་ནི་སྤྲོ་ན་བག་ཆགས་སྟོབས་སྦྱོང་ལྟར། བསང་སྦྱང་བྱིན་རླབས་ཀྱི་རྗེས། ཧཱུྃ༔ འཇིག་རྟེན་འདི་འམ་གཞན་དག་
ན༔ ཞེས་སོགས་སྔགས་དང་བཅས་པ་བྱ། བསྡུ་ན། བསངས་སྦྱངས་བྱིན་རླབས་བྱ་རྗེས་སུ། ཨོཾ་སརྦ་ཏ་ཐཱ་ག་ཏ་བཛྲ་བི་དྷ་ར་ས་པ་རི་ཝ་ར་ཨརྒྷཾ་པྲ་ཏིཙྪ་པཱུ་ཙ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཨ་ཧཱུྃ༔ ཞེས་སོགས་ནས་མཚན་སྔགས་
སྦྱར་བའི་ཞབས་བསིལ་ནས་རོལ་མོའི་བར་བྱ། བསྙེན་དུས་ལྟར། ཧཱུྃ༔ དུས་གསུམ་སངས་རྒྱས་ཐམས་ཅད་ཀྱི༔ ཞེས་སོགས་ཚིག་རྐང་ལྔ་པས་བསྟོད། ཐུན་མཚམས་སུ་གཏོར་མ་འབུལ་ན། བསངས་སྦྱངས། ཨོཾ་ཨཱཿཧཱུྃ་ལན་གསུམ་གྱིས་
བྱིན་གྱིས་བརླབས་ཏེ། བྷྲཱུཾ༔ རིན་ཆེན་འབར་བའི་གཏོར་སྣོད་དུ༔ གཏོར་མ༴ འདོད་ཡོན༴ བཅོམ་ལྡན༴ ཞེས་པ་ནས། ཨོཾ་སརྦ་ཏ་ཐཱ་ག་ཏ་བཛྲ་བི་དཱ་ར་ས་པཱ་རི་ཝ་ར་མཧཱ་བ་ལིངྟ་ཁཱ་ཧི། ཞེས་བདུན་ནམ་གསུམ་གྱིས་
འབུལ༑ དགོང་ཐུན་ལྟ་བུའི་མཇུག་ཏུ་མགོན་པོ་བདུན་ཅུ་རྩ་གཉིས་ལ་དཀར་གཏོར་བསངས་སྦྱངས་བྱིན་རླབས་གོང་ལྟར་ལ། ཧཱུྃ༔ སངས་རྒྱས་བསྟན་པ་བསྲུང་བར་ཞལ་བཞེས་པའི༔ དཔལ་མགོན་བདུན་ཅུ་རྩ་གཉིས་འཁོར་དང་

༄༅། །བཅས༔ དཀོན་མཆོག༴ གནས་མཆོག༴ ཨོཾ་བཛྲ་ཨ་ཀུ་ཤ་ཛཿ ཞེས་དཀྱིལ་འཁོར་གྱི་ཕྱི་ཁྱམས་དུ་སྤྱན་དྲངས་ལ། ཨོཾ་ན་མཿསརྦ་ཏ་ཐཱ་ག་ཏ་སོགས་ལན་ལྔས་བསྔོས་ཏེ། ཧཱུྃ༔ སྣོད་ཀྱི་འཇིག་
རྟེན་སྐྱོང་བར་ཞལ་བཞེས་པའི༔ ཞེས་པ་ནས། སངས་རྒྱས་བསྟན་པ་དར་ཞིང་རྒྱས་པར་མཛོད༔ ཀྱི་བར་བརྗོད་མཐར། སརྦ་ལོ་ཀ་གཙྪས་གཤེགས་སུ་གསོལ། དེ་ལྟར་ཐུན་བཞིར་གཅོད་ཚུལ་གོང་དང་འདྲ་ལ། མཐར་ཉེར་བསྡུ་
ལྷར་ལྡང་བསྔོ་སྨོན་ཤིས་བརྗོད་སོགས་གོང་ལྟར་རོ།། དེ་ལྟར་བསྐྱེད་རིམ་གྱི་ཐུན་མཚམས་སུ་རྫོགས་རིམ་བསྒོམ་པར་འདོད་ན། སྒྲུབ་ཐབས་ལས། དེ་ལྟར་བསྐྱེད་རིམ་བསྟན་པ་དང་༔ རྫོགས་པའི་རིམ་པ་བསྒོམ་པ་ནི། ལུས་ཀྱི་འཁོར་ལོ་རྣམ་པ་ལྔ༔ ལྟེ་
བར་རྩ་འདབ་བརྒྱད་ཀྱི་སྟེང་༔ ཡི་གེ་ཧཱུྃ་དུ་བསྒོམ་པར་བྱ༔ སྙིང་གར་རྩ་འདབ་བཅུ་དྲུག་ལ༔ ཡི་གེ་ཧཱུྃ་ཉིད་བསྒོམ་པར་བྱ༔ མགྲིན་པར་རྩ་འདབ་སུམ་ཅུ་གཉིས༔ ཡི་གེ་ཨ་ཡིག་རྣམ་པར་བསྒོམ༔ སྤྱི་བོར་རྩ་འདབ་དྲུག་ཅུ་བཞི༔ ཡི་གེ་ཨོཾ་དུ་གསལ་བར་
བསྒོམ༔ སུམ་མདོར་མེ་རླུང་སྦྱོར་བ་བྱ༔ རླུང་གིས་མེ་སྦར་འཁོར་ལོ་རྣམས༔ བསྐྱོད་བསྐུལ་འོད་ཟེར་ལྔ་རུ་འབར༔ བདེ་བའི་དོན་ཉིད་རྒྱས་པར་བསྒོམ༔ གང་ཞིག་བདེ་བའི་དོན་འདོད་ན༔ དེ་ཉིད་ཀྱིས་ནི་འགྲུབ་པར་འགྱུར༔ ཡང་དག་ཉིད་ཀྱི་དོན་རྣམས་
མཐོང་༔ འདི་ཡི་དོན་དང་ལྡན་གྱུར་ན༔ འཁོར་བའི་ཆུ་བོ་ཆེ་ལས་ཐར༔ སྙིང་པོའི་དོན་ནི་འདི་ལྟ་སྟེ༔ མི་ཆོད་མི་ཤིགས་བདེན་པའི་དོན༔ སྲ་བ་བརྟན་པའི་རང་བཞིན་ཏེ༔ ཐམས་ཅད་དུ་ནི་ཐོགས་པ་མེད༔ དེ་བཞིན་ཕམ་པ་མེད་པའོ༔ ཞེས་གསུངས་པ་

ལྟར་ཇི་ལྟར་བསྒོམ་པའི་ཚུལ་ནི། རང་རྡོ་རྗེ་རྣམ་འཇོམས་སུ་གསལ་བའི་ལུས་ཀྱི་ནང་ཕྲུ་མ་ཕུས་བཏབ་པ་ལྟར་གྱུར་པའི་དབུས་སུ་དབུ་མ། གཡས་སུ་རོ་མ། གཡོན་དུ་རྐྱང་མ་གསུམ་དྲང་པོར་གནས་པ་རྒྱུ་མ་ཕུས་བཏབ་པ་ལྟར་དམར་ལྷང་ངེ་བ། དབུ་མ་ཅུང་
ཟད་སྦོམ་ཞིང་རོ་རྐྱང་གཉིས་དེ་ལས་ཅུང་ཟད་ཕྲ་བ་དེ་གསུམ་ལ་བརྟེན་པའི་ལྟེ་བ་སྤྲུལ་པའི་འཁོར་ལོ་རྩ་འདབ་བརྒྱད། སྙིང་ཁ་ཆོས་ཀྱི་འཁོར་ལོ་རྩ་འདབ་བཅུ་དྲུག མགྲིན་པ་ལོངས་སྤྱོད་ཀྱི་འཁོར་ལོ་རྩ་འདབ་སོ་གཉིས། སྤྱི་བོར་བདེ་ཆེན་གྱི་འཁོར་ལོ་རྩ་འདབ་
དྲུག་ཅུ་རེ་བཞི་དེ་རྣམས་ཐམས་ཅད་ཐད་ཀར་བརྒྱངས་བའི་ཚུལ་གྱིས་གནས་པའི་ལྟེ་བར་དང་། སྙིང་གའི་རྩ་འཁོར་དབུས་སུ་ཧཱུྃ། མགྲིན་པར་ཨཱཿ སྤྱི་བོར་ཨོཾ་རྣམས་ཁ་དོག་མི་གསལ་ཡང་རིགས་པས་བརྟགས་པ་ལྟེ་བའི་ཧཱུྃ་ཡིག་དམར་པོ་དང་སྤྱི་བོར་ཨོཾ་
ཡིག་དཀར་པོ་མགོ་ཐུར་བསྟན་རིང་བ་འདྲ་ཡང་རང་བཟོར་དོགས་ཤིང་གཞུང་དུ་མི་གསལ་བས་སྔོན་པོ་འབའ་ཞིག་ཏུ་འཐད་པར་སེམས། སུམ་མདོར་མེའི་དཀྱིལ་འཁོར་དམར་པོ་གྲུ་གསུམ་གྱི་འོག་ཏུ་རླུང་དཀྱིལ་ལྗང་གུ་གཞུའི་རྣམ་པ་ཅན་གསལ་བཏབ་ལ།
རླུང་རོ་ལན་གསུམ་གསལ་ཏེ་འོག་རླུང་བསྐུམ་པས་རླུང་གི་མེ་སྦར་བ་ལས་འོད་ཟེར་ལྔ་ལྡན་གྱེན་དུ་འཕྲོས་ཏེ་འཁོར་ལོ་ལྔ་འོད་ལྔའི་རང་བཞིན་དུ་བསྐྱོད་ཅིང་བསྐུལ་ཏེ་འབར་བའི། བདེ་སྟོང་གི་ཡེ་ཤེས་རྒྱས་པར་བསམ་ལ་སྟེང་རླུང་མནན་ཏེ་ཁ་སྦྱོར་དུ་བཟུང་རུང་
ལ༑ མ་གོམས་ན་དམིགས་པ་གསལ་བཏབ་པས་ཀྱང་འཐུས་སོ།། དེ་ལྟར་བསྒྲུབ་པའི་རིམ་པ་གྲངས་བསྙེན་གཞུང་བཞིན་དུ་ཚང་བར་གྲུབ་ནས། རྗེས་ཀྱི་རིམ་པ་ནི། ཐོར་ཐུན་ནམ་ཞོགས་ཐུན་ལྟ་བུའི་རྗེས་སུ་གོང་ལྟར་མཆོད་བསྟོད་དང་། དཀྱིལ་འཁོར་བ་

༄༅། །དང་འཇིག་རྟེན་པར་གཏོར་མ་གཏོང་བ་སོགས་དང་སླར་ཡང་མཆོད་བསྟོད་དང་ཡིག་བརྒྱས་ལྷག་ཆད་ཁ་བཀང་། བདག་བསྐྱེད་ཉེར་བསྡུ་དང་མདུན་བསྐྱེད་རས་བྲིས་ཡིན་ན་བརྟན་བཞུགས་དང་། རྡུལ་ཚོན་ཡིན་ན་གཤེགས་
གསོལ་སོགས་སྤྱི་ལྟར་ལ། བསྔོ་སྨོན་བཀྲ་ཤིས་བྱས་ཏེ་རིམ་བཞིན་མཚམས་གྲོལ་ལོ།། ཡང་སྒྲུབ་པ་ཆེན་པོ་བྱེད་པར་སྤྲོ་ན། རྩ་བ་ལས། དེ་ནས་སྒྲུབ་པའི་དཀྱིལ་འཁོར་བྲི༔ དབུས་ན་གྲུ་གསུམ་ཟླ་གམ་གསུམ༔ འཁོར་ལོ་རྩིབས་བཞི་སྤྱི་རིམ་ནི༔ བསྙེན་
པའི་དཀྱིལ་འཁོར་ལྟར་བྲི་བར་བྱ༔ ལྷ་རྣམས་འདབ་བརྒྱད་བསྒྲུབ་པར་བྱ༔ ཞེས་གསུངས་པས་བག་ཆགས་སྟོབས་སྦྱོང་གི་གཞུང་ལྟར་དཀྱིལ་འཁོར་བྲི་བའི་དབུས་སུ་མཉྫིའི་སྟེང་དུ་དངུལ་ལྟ་བུའི་བུམ་པར་སྲོག་ཆགས་མེད་པའི་ཆུ་གཙང་གིས་བཀང་བ་ལ་བུམ་
རྫས་ཉེར་ལྔ་འདེབས་ཤིང་། ཀླུ་ཆོག་དང་ཀླུ་རྟེན་ལ་ཁྲུས་སོགས་བྱས་དགོས་ན་བུམ་རྫས་ཉེར་ལྔར་གླ་རྩི་མེད་པའི་ལུགས་ལྟར་དང་། ཆོས་སྨན་སོགས་མ་འདྲེས་པ་དགོས། མགུལ་ཆིངས་ཁ་རྒྱན་དུང་ཆོས་གཟུངས་ཐག་དང་བཅས་པ་བཀོད། གཞན་ཡང་
མཆོད་གཏོར་སོགས་སྔར་ལྟར་འགོད་ལ་བག་ཆགས་སྟོབས་སྦྱོང་ཇི་བཞིན་པར་ཆོ་ག་གཏོང་། འོན་ཀྱང་འཁྲུག་སྡེབ་ཅུང་ཟད་ལ་སྐྱབས་འགྲོ་སྔོན་དུ་སོང་བས། སེམས་ཅན་ཐམས་ཅད་ཀྱི་དོན་དུ་བདག་གིས་སངས་རྒྱས་ཐོབ་པར་བྱ༔ ཞེས་
སོགས་སེམས་བསྐྱེད། སྲུང་འཁོར་གྱི་ཕྱིར་བདག་ཉིད་ལྷར་བསྐྱེད་ཅིང་ཚོགས་ཞིང་སྤྱན་འདྲེན་དང་། ན་མོཿ བསྐལ་པ་ཐོག་མ་མེད་པ་ནས༔ ཞེས་སོགས་ལན་གསུམ་གྱིས་ཚོགས་བསགས། ཚོགས་ཞིང་རང་ལ་བསྟིམ་ནས་རྡོ་རྗེའི་གོ་བསྒོ་བ་དང་།

སྔོན་འགྲོ་གཏོར་མ་བཏང་ཞིང་མཚམས་བཅད་པ་རྣམས་སོང་རྗེས་གོང་དུ་བུམ་པ་བཅས་ཚུལ་གྱི་སྐབས་ཡོད་པའི་བུམ་པ་གུ་གུལ་གྱིས་བདུག་ཅིང་། ཨ་མྲྀ་ཏ་ཀུནྜ་ལིའི་སྔགས་ཀྱིས་བགེགས་བསྐྲད་པ་དང་། སྭ་བྷ་ཝས་སྦྱངས། སྟོང་པའི་ངང་ལས་
བྷྲུཾ་ལས་རིན་པོ་ཆེའི་བུམ་པ༔ ཞེས་པ་ནས། ནང་བཅུད་རྡོ་རྗེ་རྣམ་འཇོམས་ཀྱི་ལྷར་གྱུར༔ ཞེས་པའི་བར་འདིར་བླངས། དེ་རྗེས་བདུན་གསུམ་དབྱེར་མེད་བསྒྲུབ་པ་ནི། ཧཱུྃ༔ ཆོས་དབྱིངས་ཀློང་ཡངས་ཆེན་པོ་ནི༔ ཐུགས་རྗེའི་
རང་བཞིན་འོད་གསལ་བ༔ འགྲོ་བའི་དོན་དུ་ཡི་གེ་ཧཱུྃ༔ ཞེས་ཏིང་འཛིན་གསུམ་ནས་བཟུང་འབྱུང་རིམ་རྟེན་དང་བརྟེན་པར་བཅས་པ་བསྐྱེད་ཅིང་ལྷ་རྣམས་འདབ་བརྒྱད་བསྒྲུབ་པར་བྱ། ཞེས་པའི་དོན་ནི་དཀྱིལ་འཁོར་རྣམས་ལ་པད་འདབ་མེད་ཀྱང་
ཁྲོ་བོ་བཞི་དང་སྒོ་མ་བཞིའི་དོན་ནོ།། སྐུ་གསུང་ཐུགས་ཡི་གེ་གསུམ་གྱིས་རྒྱས་གདབ་དབང་བསྐུར་སྤྱན་འདྲེན་བཞུགས་གསོལ་ཕྱག་འཚལ་མཆོད་པ་རྣམས་དཀྱུས་བཞིན་ནོ།། འདི་ནི་བདག་མདུན་ཐ་དད་ཁོ་ན་ཡིན་པས་གོང་དུ་སྲུང་འཁོར་སྐབས། རང་ཉིད་
ལྷར་བསྐྱེད་པའི་ང་རྒྱལ་ལ་གནས་བཞིན་པས་བཟླས་པ་བྱ་བ་ནི། གཞུང་ལས། བདག་དང་མདུན་བསྐྱེད་ཀྱི་ཐུགས་ཀར་ཉི་ཟླའི་གའུའི་ནང་དུ། ཞེས་པ་ནས་སྡིག་སྒྲིབ་དག་པར་བསམ་ལ་བསྒྲུབ་པའི་སྔགས་འདི་བཟླས༔ ཞེས་པའི་བར་གྱི་དམིགས་པ་གསལ་
བཏབ་ལ། ན་མཿཙཎྜ་བཛྲ་ཀྲོ་ཏ་ཡ༔ ཧུ་ལུ་ཧུ་ལུ། ཏིཥྛ་ཏིཥྛ། བནྡྷ་བནྡྷ། ཧ་ན་ཧ་ན། ཨ་མྲྀ་ཏེ་ཧཱུྃ་ཕཊ༔ ཅེས་སོ།། གོང་འོག་གི་སྔགས་འདི་རྣམས་དག་མི་དག་སྣ་ཚོགས་ཀྱི་དཔེ་རྒྱུན་འབྱམས་པ་འདི་དག་པར་བྱས་སོ།། གྲངས་ནི་

༄༅། །རྩ་བའི་སྒྲུབ་ཐབས་ལས། འདི་ནི་སྒྲུབ་པའི་སྙིང་པོ་སྟེ། །འབུམ་ཕྲག་གཅིག་ཏུ་བཟླས་པར་བྱ། །ཞེས་དང། རྟགས་ནི། མཚོ་ཆེན་སྐམ་དང་ཆུ་ཆེན་བཅད། །སེམས་ཅན་མང་པོ་བསྒྲལ་བ་དང། །རྫས་རྣམས་འཁོལ་ཞིང་ལུད་པ་
རྣམས༑ །བསྒྲུབ་པ་དུས་ཀྱི་རྟགས་ཡིན་ནོ། །ཞེས་རྩ་བ་དང་བག་ཆགས་སྟོབས་སྦྱོང་གཉིས་ཀ་མཐུན་པར་གསུངས་པ་ལྟར་རོ།། དེ་ལྟར་བཟླས་པ་བསྡུ་བའི་ཐུན་མཚམས་སུ། སྔགས་ཙམ་གྱིས་མཆོད་ཅིང་། ཧཱུྃ༔ བཅོམ་ལྡན་རྡོ་རྗེ་རྣམ་འཇོམས་
ནི༔ ཞེས་པ་ནས། ཁྱོད་བཞིན་འགྲོ་བ་འདུལ་བར་ཤོག༔ ཅེས་པའི་བར་གྱིས་བསྟོད། བཅོམ་ལྡན་རྡོ་རྗེ་རྣམ་པར་འཇོམས་པ་འཁོར་དང་བཅས་པ་རྣམས་ཀྱིས༔ ཞེས་སོགས་ཀྱིས་གསོལ་བ་བཏབ། ཡིག་བརྒྱས་ལྷག་ཆད་བཀང་།
བུམ་པ་དུང་ཆོས་ཀྱི་མཆོད་ཡོན་ཕུལ་ལ། ཡེ་ཤེས་པ་གཤེགས་དམ་ཚིག་པ་ཆུར་ཞུ་བར་བསམ། བདག་བསྐྱེད་ཉེར་བསྡུ་ལྷར་ལྡང་བསྔོ་སྨོན་རྒྱུན་སྤྱོད་བྱ། དགེ་བ་ཐུན་གྱི་མཇུག་ལྟ་བུ་འཇིག་རྟེན་པའི་གཏོར་མ་གཏོང་བ་སོགས་བསྙེན་དུས་ལྟར་རོ།། དེ་ལྟར་ཐུན་
བཞི་ངེས་པར་གྲངས་བསྙེན་པ་རྟགས་མཐོང་བའམ་གྲངས་བསྙེན་རྫོགས་ནས་གྲོལ་སྐབས། ཆོ་གའི་འགྲོས་སྔར་བཞིན་ལ། རྗེས་ཆོག་གི་མཆོད་བསྟོད་དང་། ཡི་གེ་བརྒྱ་པ་བཟོད་གསོལ་སོགས་ཀྱི་རྗེས། ཧཱུྃ༔ རྡོ་རྗེ་རྣམ་འཇོམས་ལྷ་ཚོགས་རྣམས༔
ཞེས་པ་ནས་བཛྲ་མུཿ ཞེས་པའི་བར་གྱི་གཤེགས་གསོལ་གྱི་ཚིག་དང་བཅས་བུམ་ལྷ་བཞུ་བཏུལ་བྱའོ།། བུམ་ཆུ་གནས་གསུམ་དུ་རེག་ཅིང་ཨོཾ་ཨཱཿཧཱུྃ་གིས་སྐུ་གསུང་ཐུགས་ཀྱི་དངོས་གྲུབ་བླང་ངོ།། བུམ་ལྷའི་བཞུ་བཏུལ་སོགས་གྲུབ་ན་ཐུན་རེ་དང་མ་

ལྕོགས་ན་ཐུན་མཐའ་ལ་འདིར་བྱས་པས་འཐུས། དཀྱིལ་འཁོར་རས་བྲིས་དང་རྡུལ་ཚོན་གང་ཡིན་བསྡུ་ཚུལ་ཀྱང་གོང་ལྟར་རོ།། བསྔོ་སྨོན་བཀྲ་ཤིས་སོགས་སྤྱི་ལྟར་བྱའོ།། དེ་ལྟར་བསྒྲུབ་པའི་བུམ་པ་རང་གཞན་གྱི་དོན་དུ་བཀྲུ་བྱབ་བསྲུང་གསུམ་སོགས་བྱས་པ་
རྣམས་གཞུང་ལྟར་རོ།། དེ་ལྟར་ཐོག་མར་བསྙེན་པ་དང་། དེ་ནས་སྒྲུབ་པ། དེ་ནས་སྒྲུབ་ཆེན་གསུམ་སྦྲེལ་མར་ཐུབ་ན་རབ། ཡང་ན་བསྙེན་སྒྲུབ་གཉིས་བཟླས་གྲངས་སོགས་འདྲ་བས། བསྙེན་པ་དོར་ལ་སྒྲུབ་པ་དང་དེ་རྗེས་སྒྲུབ་པ་ཆེན་པོ་སོགས་བག་ཆགས་
སྟོབས་སྦྱོང་བྱས་ཀྱང་འཐུས་སོ།། ཕན་ཡོན་སོགས་གཞུང་དུ་གསལ་བ་ལྟར་རོ།། དེ་ལྟར་བྱང་གཏེར་རྡོ་རྗེ་རྣམ་འཇོམས་ཀྱི། །བསྙེན་སྒྲུབ་ཡི་གེ་བདུད་རྩིའི་ཆུ་རྒྱུན་འདི། །དགེ་སློང་པདྨ་བཟང་པོས་བསྐུལ་བའི་ངོར། །དགེ་སློང་བྱ་བྲལ་པད་འཕྲིན་བདག་གིས་
བྲིས༑ །དགེ་འད